
Եվրասիական տնտեսական միության անդամ պետությունները, այսուհետ՝ անդամ պետություններ,
առաջնորդվելով «Եվրասիական տնտեսական միության մասին» 2014 թվականի մայիսի 29-ի պայմանագրի 115-րդ հոդվածով,
համաձայնեցին հետեւյալի մասին

Հոդված 1
«Եվրասիական տնտեսական միության մասին» 2014 թվականի մայիսի 29-ի պայմանագրում կատարել հետեւյալ փոփոխությունները.
1)	28-րդ հոդվածի 1-ին կետը լրացնել հետեւյալ բովանդակությամբ պարբերությամբ.
«Հանձնաժողովը հաստատում է Միության ներքին շուկայում արգելքները որակելու եւ խոչընդոտներն ու սահմանափակումները վերացված ճանաչելու մեթոդաբանությունը։».
2)	լրացնել հետեւյալ բովանդակությամբ 1041 հոդված.
«Հոդված 1041
XXII բաժնին առնչվող անցումային դրույթներ
«Գնումների կարգավորման կարգի մասին» արձանագրության (սույն պայմանագրի թիվ 25 հավելված) 29-րդ կետի 2-րդ ենթակետի երկրորդ պարբերության դրույթը Հայաստանի Հանրապետությունը կիրառում է 2025 թվականի հուլիսի 28-ին ստորագրված՝ «Եվրասիական տնտեսական միության մասին» 2014 թվականի մայիսի 29-ի պայմանագրում փոփոխություններ կատարելու մասին արձանագրությունն ուժի մեջ մտնելու օրվանից 2 տարին լրանալուց հետո։».
3)	«Ներմուծման մաքսատուրքերի (համարժեք այլ տուրքերի, հարկերի եւ վճարների) գումարները հաշվեգրելու եւ բաշխելու, դրանք որպես եկամուտ անդամ պետությունների բյուջեներ փոխանցելու կարգի մասին» արձանագրության մեջ (նշված պայմանագրի թիվ 5 հավելված)՝
40-րդ կետի առաջին պարբերության մեջ «Նուր-Սուլթան» բառը փոխարինել «Աստանա» բառով.
41-րդ կետը լրացնել հետեւյալ բովանդակությամբ նախադասությամբ. «Հանձնաժողովը նշված տեղեկատվությունն օգտագործում է սույն արձանագրության 54-րդ կետի իրականացման նպատակով։».
V բաժինն ուժը կորցրած ճանաչել.
4)	«Եվրասիական տնտեսական միության շրջանակներում տեխնիկական կանոնակարգման մասին» արձանագրության (նշված պայմանագրի թիվ 9 հավելված) 3-րդ կետը լրացնել հետեւյալ բովանդակությամբ պարբերությամբ.
«Միության տեխնիկական կանոնակարգերի դրույթների կիրառման նկատմամբ անդամ պետություններում միատեսակ մոտեցում ապահովելու նպատակով Հանձնաժողովը ներկայացնում է պարզաբանումներ։ Հանձնաժողովի կողմից այդպիսի պարզաբանումներ ներկայացվելու կարգը սահմանում է Հանձնաժողովի խորհուրդը:».
5)	«Չափումների միասնականության ապահովման ոլորտում համաձայնեցված քաղաքականություն անցկացնելու մասին» արձանագրության (նշված պայմանագրի թիվ 10 հավելված) 2-րդ կետի տասնյոթերորդ պարբերությունը շարադրել հետեւյալ խմբագրությամբ.
««ստանդարտ նմուշ»՝ նյութ, որը բավականաչափ համանման եւ կայուն է որոշակի հատկությունների առնչությամբ, որոնց արժեքները սահմանված են չափումների ճշգրտության ցուցանիշներով եւ չափագիտական հետագծելիությամբ՝ ենթադրվող նշանակությանը համապատասխան որակական հատկությունների չափման կամ գնահատման ժամանակ դա օգտագործելու համար.».
6)	«Ծառայությունների առեւտրի, հիմնադրման, գործունեության եւ ներդրումների իրականացման մասին» արձանագրության (նշված պայմանագրի թիվ 16 հավելված) 81-րդ կետի երկրորդ պարբերության մեջ «ըստ ԱՄՆ դոլարով մինչեւ 6 ամիս ժամկետով փաստացի տրամադրված վարկերի, ազգային միջբանկային շուկայի դրույքաչափով» բառերը փոխարինել «շուկայական հիմքով սահմանվող առեւտրային դրույքաչափով» բառերով, «LIBOR-ի (London Interbank Offered Rate՝ Լոնդոնյան առաջարկվող միջբանկային դրույքաչափ)» բառերը փոխարինել «SOFR-ի» բառով.
7)	«Մրցակցության ընդհանուր սկզբունքների եւ կանոնների մասին» արձանագրության (նշված պայմանագրի թիվ 19 հավելված) մեջ՝
14-րդ կետի առաջին պարբերությունը լրացնել «, այն անդամ պետության օրենսդրությամբ սահմանված կարգով, որի տարածքում իրականացվելու է Հանձնաժողովի այդպիսի որոշումների հարկադիր կատարումը» բառերով.
17-րդ կետում «16-րդ կետի 1-5-րդ ենթակետերով» բառերը փոխարինել «16-րդ կետով» բառերով.
85-րդ կետը լրացնել հետեւյալ բովանդակությամբ 12-րդ ենթակետով.
«12)	պետության պաշտպանության եւ անվտանգության ապահովման նպատակներով պետական կարիքների համար ներմուծվող արտադրանք՝ օտարերկրյա պետությունների հետ ռազմատեխնիկական համագործակցության բնագավառում՝ անդամ պետությունների միջազգային պարտավորություններին եւ անդամ պետությունների օրենսդրությանը համապատասխան։».
8)	«Եվրասիական տնտեսական միության ընդհանուր էլեկտրաէներգետիկական շուկայի մասին» արձանագրության մեջ (նշված պայմանագրի թիվ 21 հավելված)՝
3-րդ կետի երկրորդ պարբերությունը շարադրել հետեւյալ խմբագրությամբ
««միացման պայմանագիր»՝ Միության ընդհանուր էլեկտրաէներգետիկական շուկայում էլեկտրական էներգիայի փոխադարձ առեւտրի կանոններին համապատասխան կնքվող պայմանագիր, որը Միության ընդհանուր էլեկտրաէներգետիկական շուկայի մասնակցի եւ Միության ընդհանուր էլեկտրաէներգետիկական շուկայի ենթակառուցվածքային կազմակերպությունների միջեւ փոխադարձ պարտավորություններ է սահմանում, որոնք ապահովում են Միության ընդհանուր էլեկտրաէներգետիկական շուկայում էլեկտրական էներգիայի առուվաճառքի պայմանագրերի կատարումը, այդ թվում՝ կենտրոնացված առեւտրի արդյունքներով.».
լրացնել հետեւյալ բովանդակությամբ 111 կետ.
«111.	Էներգետիկայի ոլորտում անդամ պետությունների լիազորված մարմինների ղեկավարների խորհուրդն իրականացնում է սույն արձանագրության 6-8-րդ կետերին համապատասխան ընդունվող կանոններով սահմանվող գործառույթներ եւ լիազորություններ (իրավունքներ եւ պարտականություններ)՝ հաշվառողի կողմից նշված կանոններով եւ միացման պայմանագրով նախատեսված գործառույթների (պարտականությունների) կատարման վերահսկողության ուղղությամբ։»․
21-րդ կետը լրացնել հետեւյալ բովանդակությամբ 31 ենթակետով. 
«31)	հաշվառող.».
35-րդ կետում՝
«եւ կանոնակարգերը» բառերը հանել.
լրացնել հետեւյալ բովանդակությամբ պարբերություն.
«Կենտրոնացված առեւտրի օպերատորի (օպերատորների) կանոնակարգերը, որոնցով պահանջներ են սահմանվում կենտրոնացված առեւտրի որոշակի տեսակի նկատմամբ, ընդունվում են համապատասխան օպերատորի կողմից՝ էլեկտրական էներգիայի փոխադարձ առեւտրի կանոններով սահմանված դեպքերում։».
լրացնել հետեւյալ բովանդակությամբ X1 բաժին.
«X1. Հաշվառողը
361.	Հաշվառողի իրավունքներն ու պարտականությունները (գործառույթներն ու լիազորությունները) սահմանվում են սույն արձանագրության 6-8-րդ կետերին համապատասխան ընդունվող կանոններով եւ միացման պայմանագրով։
Հաշվառողի ծառայությունների գնի (սակագնի) որոշման սկզբունքները սահմանվում են էլեկտրական էներգիայի փոխադարձ առեւտրի կանոններով։».
9)	Եվրասիական տնտեսական միության արտաքին սահմանին տրանսպորտային (ավտոմոբիլային) հսկողության իրականացման կարգը (նշված պայմանագրի թիվ 24 հավելվածի թիվ 1 հավելված) լրացնել հետեւյալ բովանդակությամբ 71 կետով.
«71.	Սույն կարգի 7-րդ կետի 1-4-րդ ենթակետերում նշված փաստաթղթերը ձեւակերպվում են էլեկտրոնային փաստաթղթի կամ թղթային կրիչով փաստաթղթի ձեւով։».
10)	«Գնումների կարգավորման կարգի մասին» արձանագրության մեջ (նշված պայմանագրի թիվ 25 հավելված)՝
2-րդ կետում՝
երկրորդ պարբերության մեջ «գնումների մասին տեղեկատվության հասանելիության համար» բառերը փոխարինել «տեղեկատվությանը եւ սույն արձանագրության 29-րդ կետի 2-րդ ենթակետով նախատեսված փաստաթղթերին հասանելիություն ապահովելու համար» բառերով.
հինգերորդ պարբերությունը հանել.
18-րդ կետի ութերորդ պարբերությունը լրացնել հետեւյալ բովանդակությամբ նախադասությամբ. «Անդամ պետությունները փոխադարձաբար ճանաչում են գնումների նպատակներով տրամադրվող բանկային երաշխիքները՝ Միության շրջանակներում կնքված միջազգային պայմանագրին համապատասխան։».
28-րդ կետը շարադրել հետեւյալ խմբագրությամբ.
«28.	Անդամ պետությունները՝ սույն արձանագրության 4-րդ կետի ութերորդ պարբերության մեջ նշված եղանակներով գնումների արդյունքներով ապահովում են գնման պայմանագրերի (կոնտրակտների) եւ դրանց կից լրացուցիչ համաձայնագրերի կնքումը՝ էլեկտրոնային փաստաթղթի ձեւով։».
29-րդ կետում՝
2-րդ ենթակետը շարադրել հետեւյալ խմբագրությամբ.
«2)	վեբ պորտալում հետեւյալ տեղեկատվության եւ փաստաթղթերի հրապարակման (տեղադրման) միջոցով (այդ թվում՝ ռուսերենով).
գնումների տարեկան պլան․
գնումներ կատարելու մասին ծանուցումներ, ինչպես նաեւ այդ ծանուցումներում կատարվող փոփոխություններ.
գնման վերաբերյալ փաստաթղթեր (առկայության դեպքում), ինչպես նաեւ այդ փաստաթղթերում կատարվող փոփոխություններ.
գնումների վերաբերյալ պայմանագրերի (կոնտրակտների) նախագծեր.
գնման վերաբերյալ փաստաթղթերի (առկայության դեպքում) պարզաբանումներ.
գնման ընթացքում կազմված արձանագրություններ.
գնման ընթացակարգի արդյունքի մասին տեղեկություններ.
գնումների վերաբերյալ պայմանագրերի (կոնտրակտների) եւ այդպիսի պայմանագրերին կից համաձայնագրերի մասին տեղեկություններ.
գնումների վերաբերյալ պայմանագրերի (կոնտրակտների) կատարման արդյունքի մասին տեղեկություններ.

անդամ պետության՝ գնումների ոլորտում կարգավորման եւ (կամ) հսկողության գործառույթներ իրականացնող մարմնում բողոքների ստացման, դրանց բովանդակության եւ բողոքների ուսումնասիրության արդյունքներով ընդունված որոշումների, այդ մարմինների կողմից տրված կարգադրագրերի մասին տեղեկություններ.
անբարեխիղճ մատակարարների ռեեստր․
անդամ պետության՝ գնումների ոլորտում նորմատիվ իրավական ակտեր.».
3-րդ ենթակետը հանել.
4-րդ ենթակետում «էլեկտրոնային ձեւաչափով գնումների մասին տեղեկատվության եւ այդպիսի գնումների հետ կապված էլեկտրոնային ծառայությունների» բառերը փոխարինել «տեղեկատվության եւ սույն կետի 2-րդ ենթակետով նախատեսված էլեկտրոնային ձեւաչափով փաստաթղթերի եւ գնումների հետ կապված էլեկտրոնային ծառայությունների» բառերով.
5-րդ ենթակետը շարադրել հետեւյալ խմբագրությամբ.
«5)	վեբ պորտալում հրապարակվող (տեղադրվող)՝ սույն կետի 2-րդ ենթակետով նախատեսված տեղեկատվությունից եւ փաստաթղթերից անարգել եւ անվճար օգտվելը կազմակերպելու, ինչպես նաեւ այդպիսի տեղեկատվության եւ փաստաթղթերի հետ կապված տեղեկությունների առավելագույնս ընդգրկուն որոնումն ապահովելու միջոցով.».
մեկ աղբյուրից կամ մեկ մատակարարից (կատարողից, կապալառուից) իրականացվող գնումների դեպքերի ցանկում (նշված արձանագրության թիվ 3 հավելված)՝
20-րդ կետը լրացնել «, ինչպես նաեւ կոնկրետ իրավաբանական անձից (գեղարվեստական ստեղծագործության կոլեկտիվից)՝ պարային, վոկալ երաժշտական համարների կատարման համար»
23-րդ կետը «ասպիրանտներին» բառից հետո լրացնել «, սպորտային, մարմնամարզական (սպորտային զանգվածային) միջոցառումների մասնակիցներին» բառերով, «ստաժավորումներին» բառից հետո լրացնել «, սպորտային, մարմնամարզական (սպորտային զանգվածային) միջոցառումներին».
լրացնել հետեւյալ բովանդակությամբ 64-րդ եւ 65-րդ կետեր.
«64.	Ապրանքների (աշխատանքների, ծառայությունների) գնում, որոնք ձեռք են բերվում պետական (ազգային) չափանմուշների կազմից մեծությունների միավորների եւ չափման միջոցների պետական (ազգային) չափանմուշների համեմատում, ստուգաչափում, տրամաչափարկում իրականացնելու համար։
65.	Ստանդարտ նմուշների գնում փորձարկման լաբորատորիաների համար, որոնք իրականացնում են արտադրանքի՝ Միության տեխնիկական կանոնակարգերի պահանջներին համապատասխանության առնչությամբ հետազոտություններ (փորձարկումներ) եւ չափումներ։».
11)	«Արդյունաբերական սուբսիդիաներ տրամադրելու միասնական կանոնների մասին» արձանագրության (նշված պայմանագրի թիվ 28 հավելված) 2-րդ կետի երկրորդ պարբերության մեջ եւ «Գյուղատնտեսությանը տրամադրվող պետական աջակցության միջոցների մասին» արձանագրության (նշված պայմանագրի թիվ 29 հավելված) 2-րդ կետի երկրորդ պարբերության մեջ «Նուր-Սուլթան» բառը փոխարինել «Աստանա» բառով։

Հոդված 2
Սույն արձանագրությունն ուժի մեջ է մտնում այն ուժի մեջ մտնելու համար անհրաժեշտ ներպետական ընթացակարգերն անդամ պետությունների կողմից կատարվելու մասին վերջին գրավոր ծանուցումն ավանդապահի կողմից դիվանագիտական ուղիներով ստանալու օրվանից։
Կատարված է Մոսկվա քաղաքում 2025 թվականի հուլիսի 28-ին, մեկ բնօրինակից՝ ռուսերեն։

Սույն արձանագրության բնօրինակը պահվում է Եվրասիական տնտեսական հանձնաժողովում, որը, որպես սույն արձանագրության ավանդապահ, անդամ պետություններից յուրաքանչյուրին կուղարկի դրա հաստատված պատճենը։

	Հայաստանի Հանրապետության կողմից՝
	Բելառուսի Հանրապետության կողմից՝
	Ղազախստանի Հանրապետության կողմից՝
	Ղրղզստանի Հանրապետության կողմից՝
	Ռուսաստանի Դաշնության կողմից՝

